CELEX: 62014TN0530
Language: hr
Date: 2014-07-11 00:00:00
Title: Predmet T-530/14: Tužba podnesena 11. srpnja 2014. – Verein StHD protiv OHIM-a (Prikaz crne vrpce)

8.9.2014   
            
            
               HR
            
            
               Službeni list Europske unije
            
            
               C 303/54
            
         Tužba podnesena 11. srpnja 2014. – Verein StHD protiv OHIM-a (Prikaz crne vrpce)
   (Predmet T-530/14)
   2014/C 303/64
   Jezik na kojem je tužba podnesena: njemački
   
      Stranke
   
   
      Tužitelj: Verein Sterbehilfe Deutschland (Verein StHD) (Zürich, Švicarska) (zastupnik: P. Brauns, odvjetnik)
   
      Tuženik: Ured za usklađivanje na unutarnjem tržištu (žigovi i dizajni)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               djelomično odbije prijavu žiga Zajednice br. 1 1 6 24  483 od 13. kolovoza 2013. i poništi odluku četvrtog žalbenog vijeća Ureda za usklađivanje na unutarnjem tržištu (žigovi i dizajni) od 5. svibnja 2014. u predmetu R 1940/2013-4;
            
         
               —
            
            
               naloži prihvaćanje prijave za registraciju žiga Zajednice br. 1 1 6 24  483 i za sljedeće usluge:
               
                           —
                        
                        
                           35: tisak (praćenje tiska); razdioba reklamnih oglasa; raspačavanje reklamnog materijala [traktata, prospekata, tiskanica, uzoraka];
                        
                     
                           —
                        
                        
                           41: izdavanje knjiga; opće informiranje javnosti o temi „umiranje” putem događaja kao što su seminari, okrugli stolovi i ostali tečajevi daljnjeg obrazovanja; objavljivanje i izdavanje brošura o temi „umiranje”;
                        
                     
                           —
                        
                        
                           44: farmacija (savjetovanje o farmaciji); medicinska pomoć; savjeti u vezi zdravlja; njegovatelji bolesnika (usluge njegovatelja bolesnika); telemedicina (usluge telemedicine); psiholog (usluge psihologa);
                        
                     
                           —
                        
                        
                           45: osobne i socijalne usluge u vezi s individualnim potrebama koje pružaju treće osobe odnosno obiteljska njega, klinička njega, njega osoba s invaliditetom, eutanazija, pomoć pri umiranju, njega umirućih, njega umirućih putem savjetovanja, utjehe i potpore dotičnim osobama i onima koji im pomažu, opće savjetovanje o životu s osobitim naglaskom na temi „umiranje”, dnevne službe, noćna dežurstva, cjelodnevna njega, službe nedjeljom i praznikom, usluge savjetovanja na nacionalnoj razini, usluge njege na nacionalnoj razini;
                        
                     
         
               —
            
            
               naloži tuženiku da naknadi troškove postupka pred žalbenim vijećem u predmetu R 1940/2013-4 te troškove ovog postupka.
            
         
      Tužbeni razlozi i glavni argumenti
   
   
      Predmetni žig Zajednice: Figurativni žig koji predstavlja crnu vrpcu za usluge iz razreda 35, 41, 44 i 45 – prijava žiga Zajednice br. 1 1 6 24  483
   
      Odluka ispitivača: odbijanje prijave
   
      Odluka žalbenog vijeća: odbijanje žalbe
   
      Tužbeni razlozi:
   
   
               —
            
            
               povreda članka 7. stavka 1. točke (b) Uredbe br. 207/2009;
            
         
               —
            
            
               povreda članka 7. stavka 1. točaka (b), (c) i (d) Uredbe br. 207/2009;
            
         
               —
            
            
               povreda članka 7. stavka 1. točke (f) Uredbe br. 207/2009